Ula d awal yerfed umussu adelsan amaziɣ (MCB) " tamaziɣt d tutlayt taɣelnawt" i sexdamen tura ikabaren iqbayliyen, deg-s amihi acku yezmer ad t-yexdem udabu azzayri akken i d-as-yehwa, ma yella anamek-is ur yefriz ara akken iwata. Ad nini ayen yellan, adabu azzayri yettmuqul amek ara aɣ-yekkes tameslayt, ad tt-yerr d ayla-s iwaken ad tineɣ. Di tidet tamaziɣt uqbul kulci d tutlayt n yimazɣawalen, acku tutlayt ur tezmir ara ad tidir mebla wid itt-yesexdamen, ḥaca ma tella d tutlayt yemmuten.